
Jegyzőkönyv


Készült: Kunadacs Községi Önkormányzat Kunadacsi Települési Értéktár Bizottságának 2016. január 14-én 17 órakor megtartott üléséről.

Jelen vannak: Sipos Balázs elnök, képviselő
		Szántai József tag, képviselő
		Hrucsár Ilona tag, könyvtáros

Sipos Balázs elnök üdvözli az ülésen megjelenteket. Megállapítja, hogy a bizottság három tagja jelen van, így határozatképes. Felkéri Hrucsár Ilona tagot, hogy vezesse a jegyzőkönyvet és ismerteti a napirendi pontokat.


Napirendi pontok:

1. napirend: beszámoló az elmúlt évről
2. napirend: javaslattétel a megyei értéktárba

A Bizottság az ismertetett napirendi pontokat egyhangúlag elfogadta.
 
1. napirendi pont
Sipos Balázs elmondja: az értéktár pályázatot sikeresen befejeztük Lezajlott a záró rendezvény, 58 vendég vett részt rajta. A képek a művelődési ház színháztermében lettek elhelyezve, a 7TV készített felvételt a zárórendezvényről, Imre Károly tartott előadást "Gondolkodj globálisan, cselekedj lokálisan" A települési érték fogalma, funkciói, jelentősége címmel. Az összegyűjtött értékek anyaga, dokumentációja megtalálható a művelődési házban. 

2. napirend
Szántai József javasolja, hogy a Helyi Értéktár Bizottság ajánlatával Kunadacs Község Önkormányzata terjessze a megyei értéktárba a Kunadacsi Paprika Szárító és Őrlő Nonprofit Kft. termékét, a Kunadacsi különleges-fűszerpaprika őrleményt. A javaslatot a bizottság egyhangúlag támogatta.


Mivel az ülésnek több napirendje, kérdése, hozzászólása nem volt, az elnök az ülést 17.20-kor bezárta.


Kunadacs. 2016. január 14.

